CELEX: 62014TN0515
Language: mt
Date: 2014-07-09 00:00:00
Title: Kawża T-515/14 P: Appell ippreżentat fid- 9 ta’ Lulju 2014 minn Christodoulos Alexandrou mis-sentenza mogħtija fl- 14 ta’ Mejju 2014 mit-Tribunal għas-Servizz Pubbliku fil-Kawża F-34/13, Alexandrou vs Il-Kummissjoni

1.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 292/56
            
         Appell ippreżentat fid-9 ta’ Lulju 2014 minn Christodoulos Alexandrou mis-sentenza mogħtija fl-14 ta’ Mejju 2014 mit-Tribunal għas-Servizz Pubbliku fil-Kawża F-34/13, Alexandrou vs Il-Kummissjoni
   (Kawża T-515/14 P)
   2014/C 292/69
   Lingwa tal-kawża: il-Franċiż
   
      Partijiet
   
   
      Appellant: Christodoulos Alexandrou (Lussemburgu, il-Lussemburgu) (rappreżentant: R. Duta, avukat)
   
      Parti oħra fil-proċedura: Il-Kummissjoni Ewropea
   
      Talbiet
   
   
               —
            
            
               taċċetta dan l-appell bħala ammissibbli proċeduralment u fil-mertu tiddikjara l-appell fondat u ġġustifikat;
            
         
               —
            
            
               għaldaqstant, tirriforma jew inkella tannulla, minħabba r-raġunijiet imsemmija, is-sentenza appellata;
            
         
               —
            
            
               sa fejn ikun meħtieġ, tirrinvija l-kawża sabiex titkompla quddiem it-Tribunal għas-Servizz Pubbliku Ewropew;
            
         
               —
            
            
               tikkundanna lill-Kummissjoni Ewropea għall-ispejjeż kollha taż-żewġ istanzi.
            
         
      Aggravji u argumenti prinċipali
   
   Insostenn tal-appell tiegħu l-appellant jinvoka tliet aggravji.
   
               1.
            
            
               L-ewwel aggravju, ibbażat fuq nuqqas ta’ motivazzjoni suffiċjenti tad-deċiżjoni kkontestata, minħabba, b’mod partikolari, ir-rifjut tal-Kummissjoni li tilqa’ t-talba tar-rikorrent għall-aċċess għas-seba’ domandi li huwa allegatament ma weġibx tajjeb għalihom.
            
         
               2.
            
            
               It-tieni aggravju, ibbażat fuq ksur tad-dritt għal rimedju effettiv, sa fejn, mingħajr ma jkollu d-domandi mitluba, ir-rikorrent jiċċaħħad minn rimedji effettivi kontra d-deċiżjoni ta’ ċaħda tal-kandidatura tiegħu.
            
         
               3.
            
            
               It-tielet aggravju, ibbażat fuq nuqqas, mit-Tribunal għas-Servizz Pubbliku, li juża l-Artikolu 44(2) tar-Regoli tal-Proċedura tat-Tribunal għas-Servizz Pubbliku.